b'\n_START_ARTICLE_\nHiljaiset sillat\n_START_SECTION_\nJuoni\n_START_PARAGRAPH_\nKehyskertomuksessa Francesca Johnsonin (Meryl Streep) lapset l\xc3\xb6yt\xc3\xa4v\xc3\xa4t nyt jo kuolleen \xc3\xa4itins\xc3\xa4 p\xc3\xa4iv\xc3\xa4kirjat, joissa palataan vuoden 1965 tapahtumiin. Francesca asuu perheens\xc3\xa4 kanssa maatilalla Iowassa. H\xc3\xa4n saa urautuneeseen arkeensa heng\xc3\xa4hdystauon miehen ja lasten l\xc3\xa4hdetty\xc3\xa4 nelj\xc3\xa4ksi p\xc3\xa4iv\xc3\xa4ksi maatalousmessuille. Pian t\xc3\xa4m\xc3\xa4n j\xc3\xa4lkeen h\xc3\xa4nen luokseen tulee National Geographic -lehden valokuvaaja Robert Kincaid (Eastwood), joka tekee juttua seudun kuuluisista katetuista silloista. H\xc3\xa4n kysyy, mist\xc3\xa4 n\xc3\xa4it\xc3\xa4 l\xc3\xb6yt\xc3\xa4\xc3\xa4 ja Francesca l\xc3\xa4htee opastamaan. Ennen pitk\xc3\xa4\xc3\xa4 he rakastuvat toisiinsa.\n_START_SECTION_\nVastaanotto\n_START_PARAGRAPH_\nFilmgoer-sivuston Antti Honkala pit\xc3\xa4\xc3\xa4 kehyskertomusta elokuvassa pienen\xc3\xa4 miinuksena, sill\xc3\xa4 muut n\xc3\xa4yttelij\xc3\xa4t eiv\xc3\xa4t yll\xc3\xa4 p\xc3\xa4\xc3\xa4osanesitt\xc3\xa4jien tasolle, ja nykyaikaan sijoittuvat kohtaukset latistavat tunnelmaa. Elokuva on kuitenkin poikkeuksellisen \xc3\xa4lyk\xc3\xa4s romanttinen draama, joka todistaa Eastwoodin kyvykkyydest\xc3\xa4 sek\xc3\xa4 ohjaajana ett\xc3\xa4 n\xc3\xa4yttelij\xc3\xa4n\xc3\xa4.'